Diari Oficial de la Generalitat Valenciana


Sumari del DOGV 3075, del 10-09-1997 (1997/10607)

DECRET 220/1997, de 12 d'agost, del Govern Valencià, pel qual s'exclouen 68.708 metres quadrats de la muntanya denominada Puntal del Búho y Cariala, número 99 del Catàleg de Muntanyes d'Utilitat Pública de la Província d'Alacant.
-------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/08/12/220/dof/vci/html**

### Dades del document

Número de DOGV
:   3075

Data del DOGV
:   10-09-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10552


Data del document
:   12-08-1997

Organisme emissor
:   Conselleria de Medi Ambient

Tipus de document
:   Decret

DECRET 220/1997, de 12 d'agost, del Govern Valencià, pel qual s'exclouen 68.708 metres quadrats de la muntanya denominada Puntal del Búho y Cariala, número 99 del Catàleg de Muntanyes d'Utilitat Pública de la Província d'Alacant. [  
En l'expedient sobre l'exclusió de 68.708 metres quadrats de la muntanya Puntal del Búho y Cariala, número 99 del Catàleg de Muntanyes d'Utilitat Pública de la Província d'Alacant, pertanyent a l'Ajuntament d'Elx i situat en el terme municipal d'aquest, s'han justificat plenament les circumstàncies que el motiven, d'acord amb allò que es regula en l'article 31.1 del Reglament de la Llei 3/1993, Forestal de la Comunitat Valenciana.  
Per això, a proposta del conseller de Medi Ambient i amb la deliberació prèvia del Govern Valencià, en la reunió de 12 d'agost de 1997,  
DECRETE  
Article 1  
S'exclou de la muntanya Puntal del Búho y Cariala, número 99 del Catàleg de Muntanyes d'Utilitat Pública de la Província d'Alacant, pertanyent a l'Ajuntament d'Elx i situada en el terme municipal d'aquest, la parcel·la de 68.708 metres quadrats, situada dins de la parcel·la I de les dues que es recullen en la delimitació, la situació exacta de la qual es detalla en els plànols i en la relació de coordenades que s'adjunten a l'expedient, i que limita a quatre vents amb la muntanya de la qual s'exclou, amb els límits següents:  
Nord: terrenys pertanyents a la parcel·la I de la muntanya. El límit discorre paral·lelament i pròxim a la línia definida entre els piquets 49 a 58 de la delimitació.  
Sud: terrenys pertanyents a la parcel·la I de la muntanya. El límit discorre paral·lelament a la línia definida entre els piquets 4 i 12 de la delimitació.  
Est: terrenys pertanyents a la parcel·la I de la muntanya. El límit discorre paral·lelament a la línia definida entre els piquets 3 i 4 de la delimitació.  
Oest: terrenys pertanyents a la parcel·la I de la muntanya. El límit discorre pròxim al camí del Pantà o de les Pedreres.  
Article 2  
Que es modifique la inscripció de la muntanya Puntal del Búho y Cariala, número 99 en el Catàleg de Muntanyes d'Utilitat Pública, i quede amb la cabuda i els límits següents:  
Província: Alacant.  
Partit judicial: Elx.  
Terme municipal: Elx  
Nom: Puntal del Búho i Cariala.  
Número: 99.  
Pertinença: Ajuntament d'Elx.  
Límits:  
Parcel·la I. Puntal del Búho  
N: cultius de propietat particular.  
E: camí vell d'Elx a Asp.  
S: cultius de propietat particular.  
O: séquia major del pantà del riu Vinalopó.  
Parcel·la II. Cariala  
N: barranc dels Pastors i cultius de propietat particular  
E: camí vell d'Elx a Asp i muntanya el Penjat, propietat de la Generalitat Valenciana, que figura amb el número d'elenc Al-1035.  
S: cultius de propietat particular.  
O: canal vell d'Alcoraia i cultius de propietat particular.  
Cabudes:  
Parcel·la I: Total: 43,5231 ha Pública: 36,6523 ha  
Parcel·la II: Total: 47,0069 ha Pública: 47,0069 ha  
Cabuda enclavaments Parcel·la I: 6,8708 ha.  
Cabuda total resultant Puntal del Búho y Cariala: 90,5300 ha  
Cabuda pública resultant Puntal del Búho y Cariala: 83,6592 ha  
DISPOSICIÓ FINAL  
Aquest decret vigeix des de l'endemà de la publicació en el Diari Oficial de la Generalitat Valenciana.  
Contra aquest decret els interessats podran interposar un recurs contenciós administratiu en el termini de dos mesos, comptadors a partir de l'endemà de la publicació d'aquest decret davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en els articles 58 i següents de la Llei Reguladora de la Jurisdicció Contenciosa Administrativa.  
Prèviament a aquesta interposició, es comunicarà al Consell de la Generalitat Valenciana, de conformitat amb el que es disposa en l'article 110.3 del Règim Jurídic de les Administracions Públiques i del Procediment Administratiu Comú.  
València, 12 d'agost de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller de Medi Ambient,  
JOSÉ MANUEL CASTELLÁ ALMIÑANA


Còpia Permalink ELI